Rīkojuma projekts 22-TA-1831
Izdrukāts 30.07.2026. 00.06 - 1.0.VK Redakcija
Rīkojuma projekts 22-TA-1831
Izdrukāts 30.07.2026. 00.06 - 1.0.VK Redakcija
Ministru kabineta rīkojums Nr. 450
Rīgā 2022. gada 27. jūnijā (prot. Nr. 33 32. §)
Par finanšu līdzekļu piešķiršanu no valsts budžeta programmas "Finansējums augstas gatavības projektiem Covid-19 krīzes pārvarēšanai un ekonomikas atlabšanai"
· 1. Finanšu ministrijai no valsts budžeta resora "74. Gadskārtējā valsts budžeta izpildes procesā pārdalāmais finansējums" valsts budžeta programmas 13.00.00 "Finansējums augstas gatavības projektiem Covid-19 krīzes pārvarēšanai un ekonomikas atlabšanai" piešķirt Kultūras ministrijai pārskaitīšanai valsts akciju sabiedrībai "Valsts nekustamie īpašumi" 700 000 euro profesionālās izglītības kompetences centra "Rīgas Dizaina un mākslas vidusskola" un Latvijas Mākslas akadēmijas prototipēšanas darbnīcu "Riga Makerspace" izbūvei Aristida Briāna ielā 13, Rīgā, lai Covid-19 krīzes seku pārvarēšanas un ekonomikas atlabšanas pasākumu ietvaros veiktu investīcijas kultūras infrastruktūrā.
· 2. Kultūras ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

